钦定古今图书集成/理学汇编/学行典/第165卷 > 陈淳
## 钦定古今图书集成/理学汇编/学行典/第165卷 > 陈淳

按《宋史陈淳传》：“淳字安卿，漳州龙溪人。少习举子业，
林宗臣见而奇之，且曰：‘此非圣贤事业也’。因授以《近
思录》。淳退而读之，遂尽弃其业焉。及朱熹来守其乡淳请受教。熹曰：‘凡阅义理，必穷其原，如为人父何故
止于慈，为人子何故止于孝，其他可类推也’。淳闻而
为学益力，日求其所未至。熹数语人以南来，吾道喜”
得陈淳门人有疑问不合者，则称淳善问。后十年，淳
复往见熹，陈其所得。时熹已寝疾，语之曰：“如今所学
已见本原，所阙者下学之功尔。”自是所闻皆要切语，
凡三月而熹卒。淳追思师训，痛自裁抑，无书不读，无
物不格，日积月累，义理贯通，洞见条绪。故其言太极
曰：“太极只是理。理本圆，故太极之体浑沦。”以理言，则
自末而本，自本而末，一聚一散，而太极无所不极其
至。自万古之前与万古之后，无端无始，此浑沦太极
之全体也。自其“冲漠无朕”与天地万物皆由是出，及
天地万物既由是出，又复冲漠无朕，此浑沦无极之
妙用也。圣人一心，浑沦太极之全体，而酬酢万变，无
非太极流行之用，学“问工夫，须从万事万物中贯通，
凑成一浑沦大本，又于浑沦大本中散为万事万物，
使无少窒碍，然后实体得浑沦至极者在我，而大用
不差矣。”其言《仁》曰：“仁只是天理生生之全体，无表裹、
动静、隐显、精粗之闲，惟此心纯是天理之公，而绝无
一毫人欲之私，乃可以当其名。若一处有病痛，一事
有欠”阙，一念有闲断，则私意行而生理息，即顽痹不
仁矣。其语学者曰：“道理初无元妙，只在日用人事闲，
因循序用功，便自有见。所谓下学上达者，须下学工
夫到，乃可从事上达，然不可以此而安于小成也。夫
盈天地闲，千条万绪，是多少人事？圣人大成之地，千
节万目，是多少工夫？惟当开拓心胸，大作”基址。须万
理明彻于胸中，将此心放在天地闲一例看，然后可
以语孔孟之乐；须明三代法度，通之于当今而无不
宜，然后为全儒，而可以语王佐事业；须运用酬酢，如
探诸囊中而不匮，然后为资之深，取之左右逢其原，
而真为己物矣。至于天理人欲分数而验宾主进退
之机，如好好色，恶恶臭，而“为天理人欲强弱之证，必
使之于是是非非，如辨黑白，如遇镆铘，不容有骑墙
不决之疑，则虽艰难险阻之中，无不从容自适矣。然
后为知之至而行之尽。”此语又中学者膏肓而示以
标的也。淳性孝，母疾亟，号泣于天，乞以身代。弟妹未
有室家者，皆婚嫁之葬，宗族之丧，无归者。居乡不沽
名徇俗，恬“然退守，若无闻焉。然名播天下，世虽不用，
而忧时论事，感慨动人，郡守以下皆礼重之，时造其
庐而请焉。”嘉定九年，待试中都，归严陵，郡守郑之悌
率僚属延讲郡庠，叹张、陆、王学问无源，全用禅家宗
旨，认形气之虚灵知觉为天理之妙，不由穷理格物，
而欲径造上达之境，反托圣门以自标榜，遂发明“吾
道之体统，师友之渊源，用功之节目，读书之次序”，为
四章，以示学者。明年，以特奏恩授迪功郎、泉州安溪
主簿，未上而没，年六十五。其所著有《语孟大学》。〈阙二字〉
《中庸口义》字义，详讲《礼》《诗》、女学等书，门人录其语，号
“筠谷濑口金山所闻。”